2006R1964 — LT — 01.07.2013 — 002.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:

No

pataisytas:

▼B

▼C1

KOMISIJOS REGLAMENTAS (EB) Nr. 1964/2006

2006 m. gruodžio 22 d.

nustatantis išsamias leidimo pradėti naudoti Bangladešo kilmės ryžių importo kvotas ir jų administravimo taisykles remiantis Tarybos reglamentu (EEB) Nr. 3491/90

Siekiant tinkamai administruoti minėtą kvotą, reikia ekonominės veiklos vykdytojams suteikti galimybę tarifinės kvotos laikotarpiu pateikti daugiau kaip vieną paraišką licencijai gauti, tokiu būdu nukrypstant nuo Reglamento (EB) Nr. 1301/2006 6 straipsnio 1 dalies. Todėl reikia nustatyti specifines paraiškos licencijai gauti sudarymo, licencijos suteikimo, jos galiojimo laikotarpio ir informacijos pateikimo Komisijai taisykles, taip pat, siekiant užtikrinti, kad nebūtų viršytas nustatytos kvotos kiekis, turi būti priimtos atitinkamos administracinės priemonės. Be to, siekiant pagerinti kvotos kontrolę ir supaprastinti jos administravimą, reikia sudaryti galimybes paraiškas importo licencijoms pateikti kas savaitę, o garantijos dydis turi būti nustatomas atsižvelgiant į susijusią riziką.

1991 m. balandžio 8 d. Komisijos reglamentas (EEB) Nr. 862/91, nustatantis detalias Tarybos reglamento (EEB) Nr. 3491/90 taikymo Bangladešo kilmės ryžių importui taisykles ( 3 ), nuo jo priėmimo yra pakeistas iš esmės. Be to, reikia suvienodinti nuostatas dėl Bangladešo kilmės produktų importo kvotų su horizontaliais arba sektoriniais įgyvendinimo reglamentais, t. y. su 2000 m. birželio 9 d. Komisijos reglamentu (EB) Nr. 1291/2000, nustatančiu bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams ( 4 ), 2003 m. liepos 28 d. Komisijos reglamentu (EB) Nr. 1342/2003, nustatančiu specialias išsamias grūdų ir ryžių importo ir eksporto licencijų sistemos taikymo taisykles ( 5 ), ir 2006 m. rugpjūčio 31 d. Reglamentu (EB) Nr. 1301/2006, nustatančiu žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles ( 6 ). Pastarasis reglamentas taikomas importo licencijoms, išduotoms 2007 m. sausio 1 d. prasidedantiems tarifinių kvotų laikotarpiams.

1 straipsnis

Nuo kiekvienų metų sausio 1 d. leidžiama naudotis metine Reglamento (EEB) Nr. 3491/90 2 straipsnio 1 dalyje nurodyta importo tarifine kvota, kurios kiekis yra 4 000 tonų, išreikštų nulukštentų ryžių ekvivalentu. Kvotos eilės numeris yra 09.4517.

Reglamentai (EB) Nr. 1291/2000, (EB) Nr. 1342/2003 ir (EB) Nr. 1301/2006 taikomi nepažeidžiant šio reglamento nuostatų.

2 straipsnis

1. Prekių kilmės sertifikatas, numatytas Reglamento (EEB) Nr. 3491/90 1 straipsnio 2 dalies antroje įtraukoje (toliau – kilmės sertifikatas) išrašomas šio reglamento I priede pateiktą pavyzdį atitinkančiame blanke.

2. Kilmės sertifikatas galioja 90 dienų nuo jo išdavimo datos ir ne ilgiau kaip iki tų pačių metų gruodžio 31 d.

3. Kompetentinga kilmės sertifikatus išduodanti institucija yra Bangladešo eksporto skatinimo biuras.

3 straipsnis

1. Bangladešo kompetentingos institucijos pateikia Reglamento (EEB) Nr. 3491/90 1 straipsnio 2 dalies pirmoje įtraukoje nurodytus įrodymus, į kilmės sertifikato skiltį „Pastabos“ įrašydamos vieną iš II priede išvardytų pastabų.

2. Jei eksportuojančiosios šalies nustatytas mokestis yra mažesnis už Reglamento (EEB) Nr. 3491/90 1 straipsnio 1 dalyje įtvirtintą sumažinimo dydį, sumažinimo suma negali būti didesnė už nustatytą mokestį.

4 straipsnis

1. Be kitų Bendrijos taisyklėmis nustatytų sąlygų vykdymo, siekiant Reglamento (EEB) Nr. 3491/90 1 straipsnyje numatyto mokesčio sumažinimo, prašymo išduoti importo licenciją ir pačios importo licencijos:

2. Nukrypstant nuo Reglamento (EB) Nr. 1301/2006 6 straipsnio 1 dalies nuostatų, pareiškėjas per tarifinių kvotų laikotarpį gali pateikti daugiau kaip vieną prašymą gauti importo licenciją. Prašyme nurodomas aštuonženklis KN kodas.

▼M1

3. Importo licencijų paraiškos kompetentingoms valstybių narių institucijoms pateikiamos kiekvieną penktadienį, ne vėliau kaip iki 13 val. Briuselio laiku.

Kiekvienoje licencijos paraiškoje kiekis nurodomas kilogramais be dešimtainių skaitmenų.

▼M1

5 straipsnis

1. Jei per savaitę pateiktose paraiškose nurodyti kiekiai viršija turimą kvotos dydį, Komisija, remdamasi Reglamento (EB) Nr. 1301/2006 7 straipsnio 2 dalimi, ne vėliau kaip ketvirtą darbo dieną nuo paskutinės paraiškų priėmimo dienos, nurodytos 4 straipsnio 3 dalies pirmoje pastraipoje, nustato tos savaitės paraiškose nurodytų kiekių paskirstymo koeficientą ir iki kvotų laikotarpio pabaigos sustabdo naujų importo licencijų paraiškų pateikimą.

Einamąją savaitę pateiktos paraiškos laikomos nepriimtinomis.

Valstybės narės sutinka, kad ekonominės veiklos vykdytojai per dvi darbo dienas nuo paskirstymo koeficientą nustatančio reglamento paskelbimo galėtų atsiimti paraiškas, susijusias su mažesniu nei 20 tonų kiekiu, kuriam turi būti išduota licencija, jei paraiškoje buvo nurodytas didesnis nei šis kiekis.

2. Importo licencijos išduodamos aštuntą darbo dieną po paskutinės paraiškų pateikimo dienos.

3. Importo licencija, išduota kiekiui, kuris neviršija 2 straipsnyje nurodytame prekių kilmės pažymėjime nustatyto kiekio, įpareigoja importuoti šį kiekį iš Bangladešo.

▼C1

6 straipsnis

Nukrypstant nuo Reglamento (EB) Nr. 1342/2003 12 straipsnio nuostatų, su importo licencijomis susijusi užstato suma yra 30 eurų už toną žaliavinių ryžių, kurių klasifikacinis KN kodas yra 1006 10, išskyrus KN kodą 1006 10 10.

▼M1

7 straipsnis

Valstybės narės elektroniniu būdu Komisijai pateikia:

c) ne vėliau kaip paskutinę kiekvieno mėnesio dieną – apie visus per priešpaskutinį mėnesį iki šios dienos pagal šią kvotą į laisvą apyvartą faktiškai pateiktus kiekius (pagal svorį), suskirstytus pagal aštuonženklį KN kodą. Jei per kurį nors iš šių mėnesių į laisvą apyvartą prekių nebuvo pateikta, siunčiami nuliniai duomenys. Tačiau trečiąjį mėnesį nuo licencijų galiojimo pabaigos apie tai pranešti nebeprivaloma.